**MOCIÓ QUE PRESENTA L’EQUIP DE GOVERN PER LA COL·LABORACIÓ DE L’AJUNTAMENT DE *(municipi)* AMB EL CONSELL DE LA REPÚBLICA**

El Consell de la República és la primera institució republicana de Catalunya i té per objecte impulsar les activitats de caràcter polític, social, cultural i econòmic destinades a la implantació i materialització d’un estat independent a Catalunya en forma de República. Els valors del Consell de la República són:

* Dret a l’autodeterminació
* Pau, no-violència.
* Respecte, voluntat i diàleg.
* Drets lingüístics individuals i col·lectius.
* Apoderament ciutadà en tots els seus àmbits.
* No discriminació, igualtat d’oportunitats, dignitat de les persones i defensa de la societat inclusiva.
* Sostenibilitat, justícia social, econòmica i mediambiental.
* Treball cooperatiu i col·laboratiu.
* Esperit, autoexigència, aspiració, excel·lència i rigor.

La legitimitat originària del Consell de la República neix de la sobirania popular del poble de Catalunya, expressada en dues ocasions, l’1 d’octubre de 2017 i el 21 de desembre de 2017. En aquesta segona ocasió, les forces independentistes van obtenir la majoria al Parlament de Catalunya. L’acord d’investidura preveia la creació del Consell de la República, ja que el mandat republicà sorgit de l’1 d’octubre de 2017 necessita d’una institució republicana.

En la seva voluntat de ser una eina per al desenvolupament d’aquelles estratègies i projectes que permetin avançar Catalunya i les seves institucions cap a una República Catalana Independent, el Consell de la República està en condicions d’oferir alguns serveis a les administracions públiques catalanes que ajudin a la millora de la seva eficiència i al mateix temps comportin un avenç important en l’assumpció i reforç dels esmentats valors.

Cal remarcar que el principi d’autonomia local reconegut constitucionalment als municipis en els articles 137 i 140 de la Constitució Espanyola i a la Carta Europea d’Autonomia Local (CEAL, des d’ara) – elaborada en el si del Consell d’Europa el 1985 i ratificada per Espanya el 20 de gener de 1988 –, implica, entre altres, reconèixer als municipis la potestat de lliure decisió i llibertat de gestió dels seus assumptes fins i tot d’aquells aliens a la seva competència, relacionats amb l’interès municipal (article 25.1 de la Llei Reguladora de les Bases de Règim Local). L’autonomia local és el dret i la capacitat efectiva de les Entitats locals d’ordenar i gestionar els seus afers públics.

Per tot això, com a conseqüència de la coincidència en els seus objectius, el Ple Municipal de *(municipi)*

**ACORDA**

**PRIMER.** - Explicar i difondre entre la ciutadana de *(municipi)* la Identitat Digital Republicana, comprometen-nos en l’organització d’actes públics oberts a totes les persones interessades.

**SEGON.** - Facilitar l’impuls entre els veïns del municipi la implementació de la Identitat Digital Republicana.

**TERCER.** - Impulsar un marc de col·laboració entre l’Ajuntament de *(municipi)* i el Consell de la República en l’aplicació d’un model de bones pràctiques en matèria de contractació pública d’acord amb les modificacions introduïdes a la Llei 9/2017, de 8 de novembre, de Contractes del sector públic, per la transposició de la directiva del parlament europeu i del Consell d’Europa que proclama el concepte d’eficiència entès no només en un sentit econòmic sinó amb introducció de criteris contractuals socialment justos, d’eficiència ambiental, d’igualtat real de drets entre homes i dones, culturals i de protecció de drets laborals.

**QUART**. - Donar trasllat dels presents acords al Consell de la República a través del correu electrònic consuminstitucional@consellrepublica.cat

Signat, (alcalde/ssa o regidor/a )

*(Lloc), a (dia) d’(mes) de (any)*